หนูเริ่มทานยาคุมแผงแรกในชีวิตยี่ห้อเมอซิลอน28ค่ะพอเม็ดที่17เริ่มมีอาการปวดท้องน้อยบ้างแต่ไม่บ่อยนักพอมาถึงเม็ดที่24มีเลือดออกมาเป็นสีน้ำตาลออกมาในปริมาณที่น้อยมากๆเลยค่ะมีผลข้างเคียงใช่ไหมคะแล้วยาคุมกำเนิดเหลืออีก3เม็ดแต่ประจำเดือนยังไม่มาแล้วประจำเดือนจะมาตามรอบอยู่ใช่ไหมคะคุณ
สวัสดีค่ะ ยาคุมกำเนิดยี่ห้อเมอซิลอนชนิด 28 เม็ด เป็นยาคุมกำเนิดที่เป็นเม็ดที่มีฮอร์โมน 21 เม็ด และเม็ดที่ไม่มีฮอร์โมน 7 เม็ด ดังนั้น เมื่อทานยาครบ 21 เม็ดแล้ว เมื่อเริ่มทานเม็ดที่ 22 เป็นต้นไป ก็ย่อมจะมีประจำเดือนมา ดังนั้น หากทานยาจนถึงเม็ดที่ 24 แล้วมีเลือดออกมา เลือดดังกล่าวก็น่าจะเป็นประจำเดือน ซึ่งก็แสดงว่า ไม่ได้มีการตั้งครรภ์เกิดขึ้น ส่วนการที่เลือดประจำเดือนออกมาปริมาณน้อยมากนั้น อาจเป็นผลของฮอร์โมนจากยาคุม ที่ไปทำให้เยื่อบุโพรงมดลูกบางลง เลือดจึงออกมาปริมาณน้อยได้ แต่ก็ไม่ได้อันตรายอะไรค่ะ ในบางราย เมื่อืทานต่อเนื่องไปนานๆ ประจำเดือนอาจขาดหายไปได้เมื่อทานยาคุมจนครบ 28 เม็ดแล้ว ก็ให้เริ่มทานยาคุมแผงใหม่ต่อไปได้เลย การป้องกันการตั้งครรภ์ก็จะเป็นไปอย่างต่อเนื่องค่ะ